钦定古今图书集成/明伦汇编/氏族典/第428卷 > 赵元淑
## 钦定古今图书集成/明伦汇编/氏族典/第428卷 > 赵元淑

按《隋书杨元感传》：“赵元淑父世模，初事高宝宁，后以
众归周，授上开府，寓居京兆之云阳。高祖践阼，恒典
宿卫。伐陈，遇贼，力战而死。朝廷以其身死王事，令子
元淑袭父官。元淑性疏宕，不事生产，授骠骑将军。及
炀帝嗣位，汉王谅作乱，元淑从杨素击平之。以功进
位柱国，拜德州刺史，寻转颍川太守，并有威惠，拜司”
农卿。杨元感有异志，知元淑可与共乱，遂与结交，多
遗金宝，元淑因与通谋。及元感败，人有告其事者，帝
大怒，斩于涿郡，籍没其家。